b'\n_START_ARTICLE_\nKorian koulu\n_START_PARAGRAPH_\nKorian koulu on peruskoulun ala-aste, joka sijaitsee Kouvolassa, Korian kaupunginosassa. Koulussa on noin 380 oppilasta. Kouluun kuuluu kolme rakennusta: P\xc3\xa4\xc3\xa4koulu, jossa opiskelee suurin osa oppilaista, Kivikoulu, jossa opiskelee kolme luokkaa ja Puukoulu, joka on kouluista vanhin, ja jossa opiskellaan k\xc3\xa4sit\xc3\xb6it\xc3\xa4. Liikuntasali l\xc3\xb6ytyy viereisest\xc3\xa4 monitoimitalosta, jota my\xc3\xb6s "Monnariksi" kutsutaan._NEWLINE_Kouvolan kaupungin uuden kouluverkkosuunnitelman mukaan Korian koulu jatkaa toimintaansa nykyiseen tapaan mutta on mahdollista, ett\xc3\xa4 Korialle rakennetaan uusi koulurakennus. Nykyisin koulun toiminta ei mahdu koulun p\xc3\xa4\xc3\xa4rakennukseen, vaan esimerkiksi nelj\xc3\xa4 luokkaryhm\xc3\xa4\xc3\xa4 ja k\xc3\xa4sity\xc3\xb6luokat ovat samalla tontilla erillisiss\xc3\xa4 rakennuksissa. Luokat 1C ja 2C toimii Napalla Napan lastentalossa ja tarkoituksena on, ett\xc3\xa4 Napan pienimpien koululaisten koulumatka on mahdollisimman lyhyt.\n_START_SECTION_\nRakennukset\n_START_PARAGRAPH_\nP\xc3\xa4\xc3\xa4koulu on vuonna 1957 valmistunut punatiilirakennus. Se on Korian koulun p\xc3\xa4\xc3\xa4rakennus. Siell\xc3\xa4 opiskelee suurin osa koulun oppilaista, mutta osa nykyisen oppilasm\xc3\xa4\xc3\xa4r\xc3\xa4n oppilaista ei mahdu p\xc3\xa4\xc3\xa4rakennukseen. _NEWLINE_P\xc3\xa4\xc3\xa4rakennuksessa sijaitsee 13 opetusryhm\xc3\xa4n luokat ja muita aineluokkia, ruokala (entinen liikuntasali) ja opettajanhuone sek\xc3\xa4 muu oppilashuolto. _NEWLINE_Rakennus peruskorjattiin 1998-1999 ja samalla sen pohjoisosaan tuli laajennusosa, miss\xc3\xa4 on ATK-luokka. _NEWLINE_Puukoulu on koulukokonaisuuden vanhin rakennus. Se on vuonna 1884 valmistunut keltainen puurakennus ja on Korian kyl\xc3\xa4n vanhin koulu. Nyky\xc3\xa4\xc3\xa4n siell\xc3\xa4 on k\xc3\xa4sity\xc3\xb6luokat._NEWLINE_Kivikoulu on vuonna 1930 valmistunut kivirakennus. Siell\xc3\xa4 toimi peruskorjaukseen asti talonmiehen asunto. Nyky\xc3\xa4\xc3\xa4n siell\xc3\xa4 opiskelee kolme luokkaryhm\xc3\xa4\xc3\xa4. _NEWLINE_Napan lastentalon koulu sijaitsee kahden kilometrin p\xc3\xa4\xc3\xa4ss\xc3\xa4 Korian p\xc3\xa4\xc3\xa4koulusta, Napalla (Nappa). Koulussa on yleens\xc3\xa4 noin 40 oppilasta. Napantiell\xc3\xa4 sijaitsevassa koulussa on kaksi luokkaa: 1C ja 2C. Samassa rakennuksessa toimivat my\xc3\xb6s p\xc3\xa4iv\xc3\xa4koti, esikoulu ja liikuntahalli. Koulun tarkoitus on pienent\xc3\xa4\xc3\xa4 nappalaisten 1- ja 2. luokkalaisten koulumatkaa. _NEWLINE_Napan lastentalo valmistui vuonna 1990.'